AB Neris

AB „Neris“ – buvęs žemės ūkio mašinų gamybinis susivienijimas, veikęs 1965–2002 m. 2600 darbuotojų (1980 m.).

Adresas: Pramonės g. 97, Vilnius (Naujoji Vilnia).

 Istorija 
Buvo gaminamos javų kūlimo mašinos „Neris“, įvairių modifikacijų žolės miltų gamybos agregatai, pašarų presavimo, granuliavimo įrengimai, pašarų ruošimo mašinos galvijų fermoms. Taip pat kita veikla buvo geležinkelio vagonų remontas ir modernizavimas, medienos pakrovimo ir pervežimo mašinų gamyba ir pardavimas, metalo konstrukcijų ir konstrukcinių detalių gamyba, ligoninių lovų ir kitų baldų, naudojamų medicinoje, chirurgijoje arba veterinarijoje ir jų dalių gamyba ir remontas.Archyvo fondas: Akcinė bendrovė „Neris“ (Žemės ūkio mašinų gamykla) 

Sudarė Vilniaus žemės ūkio mašinų gamykla „Neris“ (pagrindinė susivienijimo įmonė įkurta 1958 metais vietoj mechaninės gamyklos, įkurtos 1956 m.), Radviliškio, Rokiškio ir Paberžės žemės ūkio mašinų gamyklų. 1980 metais pagamino 1940 žolės miltų gamybos agregatų AVM 1,5, 100 birių pašarų įrengimų komplektų KORK 1501, 1600 žolės miltų granuliavimo įrengimų OGK 1,5, 1100 pašarų presavimo įrengimų OPK 2,0.

2002 m. įmonei iškelta bankroto byla.http://rekvizitai.vz.lt/imone/akcine_bendrove_neris_2040429/

 Pavadinimai 
 Naujosios Vilnios mechaninė gamykla
 Vilniaus mechaninė gamykla
 Vilniaus žemės ūkio mašinų gamykla „Neris“
 Firmos „Neris“ pagrindinė gamykla
 Lietuvos gamybinis susivienijimas „Neris“
 Valstybinė įmonė „Neris“
 Akcinė bendrovė „Neris“

 Šaltiniai 

Kategorija:Vilniaus įmonės
Kategorija:Naujoji Vilnia